ელელიძეები (ხულოს მუნიციპალიტეტი)
ელელიძეები — სოფელი საქართველოში, აჭარის ავტონომიური რესპუბლიკის ხულოს მუნიციპალიტეტში (დეკანაშვილების ადმინისტრაციული ერთეული). მდებარეობს მდინარე აჭარისწყლის მარცხენა ნაპირზე, ზღვის დონიდან 840 მეტრზე. ხულოდან დაშორებულია 4 კმ-ით. სოფლის ტერიტორიაზე მოპოვებული არქეოლოგიური მასალით დასტურდება, რომ ადამიანს აქ ჯერ კიდევ ანტიკურ ხანაში უცხოვრია.